Agbe Si Me Nu Wɔnukuwo Le Le Yehowa Subɔsubɔ Me
Agbemeŋutinya
Agbe Si Me Nu Wɔnukuwo Le Le Yehowa Subɔsubɔ Me
ABE ALESI ERIC KPLE HAZEL BEVERIDGE GBLƆE ENE
“Meto esia me tso afia na wò be nàyi mɔ ɣleti ade.” Nya mawo tsi susu me nam esime wokplɔm yi Strangeways Gaxɔ me le Manchester, England. December 1950 mee, eye fe 19 ye mexɔ ɣemaɣi. Dodokpɔ sesẽtɔ kekeake siwo va dzinye le nye ɖekakpui me dometɔ ɖekae nye ma dze ŋgɔm—megbe be nyemawɔ asrafodɔ o.—Korintotɔwo II, 10:3-5.
YEHOWA ÐASEFOWO fe ɣeyiɣiawo katã fe subɔlae menye, si ta wòle be woaɖem le asrafodɔ wɔwɔ me hafi, gake womeda asi ɖe míafe ɖofea dzi le Britaintɔwo fe se nu o. Eyata nye ɖeka meva nyɔ ɖe gaxɔ me. Eye fofonye fe nya va tame nam. Magblɔ be le mɔ aɖe nu la, eya tae wodem mɔ ɖo.
Nya lae nye be fofonye nye gamenɔlawo dzikpɔla fe amegã si nye Yorkshiretɔ si si dzixɔse kple gɔmeɖose sesẽwo nɔ. Nusiwo tefe wòkpɔ le asrafodɔ kple gaxɔ dzikpɔkpɔ me na melɔ̃ Roma Katoliko Ha kura o. Keke fe 1930-awo fe gɔmedzedze kee wòdo go Ðasefowo zi gbãtɔ esime wòyi wofe ʋɔtru nu be yeaɖe wo ɖa—gake wòlé wofe agbalẽwo ɖe asi trɔ gbɔe! Emegbe edɔ magazine si nye Consolation (si nye Nyɔ! fifia). Ðasefoawo va srãnɛ kpɔ fe sia fe hedea dzi fo nɛ be wòagbugbɔ nudɔdɔa awɔ. Esime mexɔ fe 15 la, Papa kple Ðasefoawo gawɔ numedzodzro aɖe eye mede wo dzi. Ɣemaɣie medze Biblia sɔsrɔ̃ gɔme.
Esime mexɔ fe 17 la, mexɔ nyɔnyrɔ tsɔ wɔ nye adzɔgbeɖeɖe na Yehowa fe kpɔɖeŋui le March 1949 me. Emegbe le fe ma me medo go John kple Michael Charuk, siwo do le dutanyanyuigblɔlawo fe Gilead suku teti eye wonɔ mɔ dzi yina Nigeria. Dutanyanyuigbɔgblɔ fe gbɔgbɔ si nɔ wo me wɔ dɔ ɖe dzinye ale gbegbe.Wonya alo womenya o, wofã gbɔgbɔ ma ɖe nye dzi me.
Esi menɔ Biblia srɔ̃m la, yunivɛsiti yiyi megadzrom o. Esi medzo le afeme va wɔ dɔ le Adzɔxɔlawo fe Dɔwɔfe le London fe ɖeka ko megbe la, mese le ɖokuinye me be nyemagate ŋu ayi dziɖuɖudɔa wɔwɔ dzi ate ŋu awɔ nye adzɔgbeɖeɖe dzi na Mawu o. Esi meɖe asi le ɔfisdɔa ŋu la, nye ɔfis dɔwɔhati aɖe si tsi ɖe dɔa me kafum be meɖe asi le “dɔ si wua dzitsinya na ame” ŋu.
Do ŋgɔ na esia la, dodokpɔ bubu dze ŋgɔm—si nye alesi mawɔ agblɔe na fofonye be medi be maɖe asi le dɔ si wɔm mele ŋu ava nye ɣeyiɣiawo katã fe subɔla. Gbeɖeka fiẽ esime meyi mɔkeke le afe la, mekɔ nu le nyaa dzi nɛ. Menɔ mɔ kpɔm be dzi aku Papa wòablu. Nukutɔe la, ɖeko wògblɔ blewuu be: “Wò ŋutɔe ɖo wò aba; wò ŋutɔe le edzi mlɔ ge. Gake ne eglo wò la, mègafu du va gbɔnye o.” Nya si meŋlɔ ɖe nye nuŋlɔɖigbalẽ me le January 1, 1950 dzi enye: “Mefo nu tso mɔɖeɖedɔa wɔwɔ ŋu na Papa. Ewɔ nuku nam ŋutɔ be eɖe nugɔmesese fia le efe nuwɔna me. Alesi wòkɔ dɔme ɖem na aɖatsi ge le mo nam.” Meɖe asi le dziɖuɖudɔa ŋu hexɔ ɣeyiɣiawo katã fe mɔɖeɖedɔa wɔwɔ fe dɔdasi.
Dɔdasi si Ŋu “Afe Sue” aɖe Kpe Ðo
Nye ɖokuitsɔtsɔna Mawu ŋuti dodokpɔ bubu dze ŋgɔm. Woɖom ɖe du aɖe si me mawɔ mɔɖeɖedɔa le me eye wobe mía kple Lloyd Griffiths, si nye hanyeti Kristotɔ si tso Wales míanɔ “afe sue aɖe” me. Dzidzɔ kple mɔkpɔkpɔ si nɔ menye ɖe afe ma ŋu tsi kplo esi mekpɔ be Bacup-dua nye afisi tsi xɔ. Nye mo koe wɔ yaa esime mekpɔe be xɔgɔmexɔ aɖe koe afea nye! Afi kple gbagbladzawo li ado velia na mí le zãme. Esusɔ nu vi aɖe ko matrɔ agbugbɔ ayi afe. Gake medo gbe ɖa le tame bia ŋusẽ be matsɔ anɔ te ɖe dodokpɔa nui. Enumake nye dzi dze eme eye mete susu nyui tsɔtsɔ kpɔ nuwoe. Afisiae Yehowa fe habɔbɔa ɖom ɖo. Maɖo ŋu ɖe Yehowa ŋu wòakpe ɖe ŋunye. Aleke gbegbe medaa akpee nye si be mete ŋu nɔ te ɖe nɔnɔmea nu, elabena ɖe megbugbɔ la, anye ne nuwo trɔ bubui kura le nye agbe me!—Yesaya 26:3, 4.
Meɖe gbefã le afisi ganyawo sesẽ ŋutɔ le ɣemaɣi, si nye Rossendale Valley, anɔ ɣleti asieke hafi wova lém de mɔ ɖe asrafodɔ mawɔmawɔ ta. Le Strangeways Gaxɔ me nɔnɔ kwasiɖa eve megbe la, woɖem yi Lewes Gaxɔ me le England fe anyiehefuta. Mlɔeba la, mí Ðasefo atɔ̃e va nɔ afima, eye míete ŋu ɖu Kristo fe ku fe Ŋkuɖodzi le gaxɔa me.
Papa va srãm kpɔ zi ɖeka. Ema anya te ɖe edzi hafi—be gamenɔlawo dzikpɔlawo fe amegã si ŋkɔ ɖi nava srã viaŋutsu akpɔ le gaxɔ me! Mada akpe ɖe sasrãkpɔ ma ta ɣesiaɣi. Mlɔeba la, ɣeyiɣi de be mado le game le April, 1951 me.
Esi woɖem le Lewes gaxɔ me la, meɖo keteke yi Cardiff, Wales, afisi fofonye nye gamenɔlawo dzikpɔlawo katã fe amegã le ɣemaɣi. Nyee nye via ene—ŋutsuvi etɔ̃ nyɔnuvi ɖeka—fe tsitsitɔ. Ehiã be madi ɣeyiɣi aɖe fe dɔ awɔ ale be mate ŋu akpɔ ɖokuinye dzi akpɔtɔ anye mɔɖela. Meva wɔ dɔ le awudzrafe aɖe, gake nye taɖodzinu le agbeme koŋue nye Kristotɔwo fe subɔsubɔdɔa. Ɣeyiɣi sia mee mía dada gblẽ mí ɖi. Nu sesẽe wònye na Papa kple mí ɖeviawo, siwo xɔ tso fe 8 vaseɖe 19. Nublanuitɔe la, mía dzilawo gbe wo nɔewo.
Amesi fe Asi Tu Srɔ̃nyɔnu Nyui . . .
Mɔɖela geɖewo nɔ míafe hamea me. Nɔvinyɔnu aɖe nɔ wo dome si tsoa Rhondda Valley, afisi wokua tomeka le vaa dɔme gbesiagbe kple gbeadzisubɔsubɔdɔa wɔfe. Eŋkɔe nye Hazel Green—mɔɖela veviedonula aɖe. Hazel nya nyatefea fe geɖe do ŋgɔ nam—dzilaawo dea Biblia Nusrɔ̃viwo (siwo woyɔna fifia be Yehowa Ðasefowo) fe kpekpewo tso keke fe 1920-awo me. Gake míɖe mɔ nɛ wòagblɔ eya ŋutɔ fe nya.
“Nyemelé fɔ ɖe Biblia sɔsrɔ̃ ŋu o vaseɖe fe 1944 me esime mexlẽ agbalẽvi si nye Religion Reaps the Whirlwind. Danye foe ɖe nunye meyi nutome sue takpekpe aɖe le Cardiff. Kakamanyaa, nye si menya naneke tso Biblia ŋu o enye ma kpla agbalẽ si dzi woŋlɔ nu ɖo nɔ gbefã ɖem dutofo nufo aɖe le asigãme. Togbɔ be subɔsubɔhakplɔlawo kple ame bubuwo do nufo na mí hã la, mete ŋu wɔ dɔa. Mexɔ nyɔnyrɔ le fe 1946 me eye medze mɔɖeɖedɔa wɔwɔ gɔme le December me le fe ma me. Emegbe le 1951 me la, ɖekakpui aɖe si nye mɔɖela tso Cardiff va, amesi ŋu woɖe asi le le gaxɔ me teti. Eŋkɔe nye Eric.
“Mía kplii míeyi gbefãɖefe ɖekae. Mía kplii fe zɔzɔ sɔ na mía nɔewo. Taɖodzinu ɖekae le mía si le agbe me—be míado Mawufiaɖufea fe nuwo ɖe ŋgɔ. Eyata míeɖe mía nɔewo le December 1952 me. Togbɔ be ɣeyiɣiawo katã fe mɔɖeɖedɔa wɔmee mí ame evea siaa míenɔ eye gakpɔmɔnu boo aɖeke menɔ mía si o hã la, agbemenuvevi aɖeke mebɔ mí o. Ɣeaɖeɣi la, Ðasefo aɖe si dɔ Jam alo adzalẽ wòsɔ gbɔ wu esi anɔ efe fiase me ɖo ɖewo ɖe mí—le ɣeyiɣi si tututu nuawo hiã mí me! Míekpɔ ŋudzedze ɖe dɔmenyonyo mawo ŋu ale gbegbe. Gake nusiwo wɔ nuku wu nɔ ŋgɔ na mí.”
Nu Wɔnuku aɖe si Trɔ Míafe Agbe
Le November 1954 me la, mía kple Hazel míexɔ nu wɔnuku aɖe si míenɔ mɔ kpɔm na o—dɔbiagbalẽ aɖe si tso Yehowa Ðasefowo fe alɔdzedɔwɔfe si le London va nam be manye dzikpɔla mɔzɔla, anɔ hame vovovowo srãm kpɔ kwasiɖa ɖesiaɖe. Míetsɔe be vodadae wowɔ, eyata míegblɔe na ame aɖeke le hamea me o. Ke hã mekpe agbalẽa ɖo ɖoe ɖa henɔ lalam vevie. Le ŋkeke vɛ aɖewo megbe la, woɖo eŋu nam be: “Va London nava xɔ hehe”!
Le London dɔwɔfea la, nyemexɔe se be nye fe 23 vi sia manɔ nɔviŋutsu bibi siwo dze nam abe gbɔgbɔmemedzɔtsuwo ene dome o—Pryce Hughes, Emlyn Wynes, Ernie Beavor, Ernie Guiver, Bob Gough, Glynn Parr, Stan kple Martin Woodburn, kpakple ame bubu geɖe, siwo dometɔ geɖe megali o. Woɖo dzonɔameme kple nutefewɔwɔ fe gɔmeɖoanyi sesẽ aɖe ɖi le Britain tso keke fe 1940 kple 1950 feawo me.
Nutome Sue Dɔwɔwɔ le England—Metim Kpɔ O
Vuvɔŋɔli si nye sno dzaɣi mee míedze mɔzɔzɔdɔa gɔme le fe 1954/55 me. Woɖo mí ɖe East Anglia, England-nyigba fe akpa si le gbadzaa, afisi ya fafa si tsoa Dziehe Ƒua dzi fona le vevie. Ðasefo 31,000 koe nɔ Britain ɣemaɣi. Dɔ sɔsrɔ̃ me nutefekpɔkpɔ sesẽe dɔwɔwɔ le nutome sue gbãtɔ ma me nye na mí; eye menɔ bɔbɔe na nɔvi siwo míesrã kpɔ hã ɣesiaɣi o. Esi nutefekpɔkpɔ geɖe menɔ asinye o eye menye Yorkshiretɔ nyamesesẽtɔ ta la, medze agɔ le nɔvi aɖewo dzi. Le feawo me la, ehiã be masrɔ̃e be dɔmekɔkɔ le vevie wu be woawɔ dɔ memie eye be amewo le vevie wu dɔwɔɖoɖowo. Megale agbagba dzem kokoko be masrɔ̃ Yesu fe dɔmekɔkɔ fe kpɔɖeŋu gake medzea edzi nam ɣesiaɣi o.—Mateo 11:28-30.
Le dɔwɔwɔ ɣleti 18 le East Anglia megbe la, wode dɔ asi na mí be míasubɔ le nutome sue aɖe me le England fe dzieheɣedzefe, Newcastle yi Tyne kple Northumberland. Melɔ̃ nuto ma me tɔwo, siwo doa vivi ɖe ame ŋu la ale gbegbe. Nutome gã dzikpɔla, Don Ward, si tso Seattle, Washington, U.S.A. si va srã mí kpɔ la kpe ɖe ŋunye ale gbegbe. Gilead fe klass 20 lia nuwulae wònye. Ne mele nufo fom la, megblɔa nyawo bababa kɔna ɖi ale gbegbe. Efiam be magbɔ dzi ɖi, magbɔ ɖe eme, ahafia nu.
Nu Wɔnuku Bubu si Trɔ Míafe Agbe
Le fe 1958 me la, míexɔ lɛta aɖe si trɔ míafe agbe. Wokpe mí be míava de Gilead Suku le South Lansing, New York, U.S.A. Míedzra míafe ʋu sue si nye Austin Seven si wowɔ le fe 1935 me la tsɔ fle tiket be míaɖo tɔdziʋu ayi New York. Gbã la, míede Yehowa Ðasefowo fe dukɔwo dome takpekpe le New York City. Tso afima la, míeɖanɔ Peterborough, Ontario, wɔ mɔɖeɖedɔ ɣleti ade hafi ɖo ta anyiehe yi Gilead Sukua.
Sukunufialawo dometɔ aɖewoe nye Albert Schroeder, si nye Dziɖuha la me tɔ fifia, kple Maxwell Friend, kpakple Jack Redford, si megava li o. Hadede kple sukuvi 82 siwo tso dukɔ 14 me tu ame ɖo ale gbegbe. Míete mía nɔewo fe dekɔnuwo gɔme sese vivivi. Sukuvi siwo tso duta siwo Eŋlisigbea menya dona na tututu o la domenɔnɔ na míekpɔ kuxi siwo míado goe ne míele gbe bubu srɔ̃m. Kaka ɣleti atɔ̃ nava yi la, míewu míafe hehexɔxɔa nu eye woɖo mí ɖe dukɔ 27 me. Sukunuwugbea va yi, eye le ŋkeke aɖewo megbe la, míeva New York City nɔ Queen Elizabeth, si nye meli si akɔ mí ayi Europa la lalam.
Míafe Dɔdasi Gbãtɔ le Duta
Afikae woɖo mí ɖo? Portugal! Míeva ɖo Lisbon le November 1959 me. Alesi míawɔ atrɔ ɖe gbe kple dekɔnu yeye ŋu dze ŋgɔ mí azɔ. Le fe 1959 me la, dukɔmevi siwo de miliɔn 9 kloe la dometɔ 643 ye nye Ðasefo veviedonulawo nɔ Portugal. Gake womeda asi ɖe míafe gbefãɖeɖedɔa dzi le se nu o. Togbɔ be Fiaɖufe Akpatawo nɔ mía si hã la, dzesi aɖeke menɔ wo ŋu woakpɔ le gota o.
Esi dutanyanyuigblɔla si nye Elsa Piccone fia Portugalgbe mí vɔ la, mía kple Hazel míesrã hame kple fufofo siwo le Lisbon, Faro, Evora, kple Beja godoo la kpɔ. Emegbe le fe 1961 me la, nuwo te tɔtrɔ. Menɔ Biblia srɔ̃m kple ɖekakpui aɖe si ŋkɔe nye João Gonçalves Mateus. Etso nya me be yeanye Kristotɔ akpaɖekedzimadela le asrafodɔ wɔwɔ fe nyaa me. Ema megbe kpuie la, woyɔm va kpovitɔwo fe dɔwɔfegã hebia gbem. Nu wɔnuku aɖe dzɔ! Le ŋkeke ʋɛ aɖewo megbe la, wona ŋkeke 30 mí be ele be míadzo le dukɔa me! Edzɔ ɖe Eric kple Christina Britten kpakple Domenick kple Elsa Piccone hã dzi nenema.
Mebia be woadrɔ̃ nya na mí eye woɖe mɔ na mí be míakpɔ adzamekpovitɔwo fe amegã. Egblɔ nusita wobe míadzo na mí tẽ eye wòyɔ ŋkɔ aɖe na mí—João Gonçalves Mateus—nye Biblia-nusrɔ̃via! Egblɔ be Portugal menye Britain woaɖe mɔ ɖe dɔgbegbe ŋu le mawusubɔsubɔnyawo ta o. Eyata míedzo le Portugal eye mía kple João míegase mía nɔewo ŋkɔ o. Dzidzɔ ka gbegbee nye si wònye esi míekpɔ woa kple srɔ̃a kple vinyɔnuvi etɔ̃ le Portugal Betel yeyea ŋukɔgbe le fe 26 megbe! Subɔsubɔdɔ si míewɔ le Portugal mezu dzodzro o!—Korintotɔwo I, 3:6-9.
Du bubu ka mee woɖo mí ɖo? Nu wɔnuku! Spain, le míafe axadzi ko. Aɖatsi yɔ ŋku dzi na mí míetsɔ ɖo ketekee le February 1962 me le Lisbon heɖo ta Madrid.
Tɔtrɔ Ðe Dekɔnu Bubu Ŋu
Le Spain la, ehiã be míasrɔ̃ gbefãɖeɖe kple kpekpewo wɔwɔ le adzame. Zi geɖe ne míele gbefã ɖem la, míegena ɖe afe eve siwo te ɖe wo nɔewo ŋu me gbeɖe o. Ne míeɖi ɖase le ʋɔtru aɖe nu vɔ la, míedzona yia mɔdodo bubu dzi, ɖe xɔ bubu gbɔ. Ema na menɔ bɔbɔe na kpovitɔwo—alo nunɔlawo—be woalé mí o. Ðo ŋku edzi be Fasi, Katolikotɔwo fe dzizizidziɖuɖu, tee míenɔ eye woxe mɔ ɖe míafe gbefãɖeɖedɔa nu. Be woagade dzesii be amedzrowoe míenye o ta la, míetsɔ Spain ŋkɔwo. Ŋkɔnyee nye Pablo azɔ, eye Hezel tɔe nye Juana.
Le Madrid nɔnɔ ɣleti ʋɛ aɖewo megbe la, woɖo mí ɖe nutome sue dɔ me le Barcelona. Míesrã hame vovovowo kpɔ le dugãa me, eye zi geɖe la, míenɔa ɖesiaɖe gbɔ kwasiɖa eve alo etɔ̃. Nusita sasrãkpɔa xɔa ɣeyiɣi ma gbegbee nye be míesrãa agbalẽ me nusɔsrɔ̃ fufofo ɖesiaɖe kpɔ abe hamewo ene, eye zi geɖe la, efia be míasubɔ fufofo eve kwasiɖa ɖesiaɖe.
Gbetɔame aɖe si Míenɔ Mɔ Kpɔm na O
Le fe 1963 me la, wokpe mí be míava wɔ nutome gã dzikpɔdɔ le Spain. Be míasubɔ Ðasefo veviedonula siwo de 3,000 kloe la, ele be míasrã nutome sue asieke si nɔ anyi ɣemaɣi kpɔ akpe dukɔ bliboa ɖo. Míewɔ míafe nutome sue takpekpe siwo míewɔna le adzame siwo míaŋlɔ be akpɔ o la dometɔ aɖewo le avewo me le Seville gbɔ, le agble aɖe si te ɖe Gijon gbɔ dzi, kple le tɔsisiwo to le Madrid, Barcelona, kple Logroño gbɔ.
Be madze aʋa ɖi la, medoa ŋgɔ léa ŋku ɖe afisiwo mɔdodo siwo te ɖe mía ŋu la to, siwo dzi míasi ato ne wòva hiã le afeme yi afeme gbefãɖeɖedɔa wɔwɔ me. Gbeɖeka esime míenɔ gbefã ɖem le Madrid la, mía kple Ðasefo bubu míenɔ dzifoxɔ aɖe dzi esime míese ɣlidodo le anyime. Esi míeɖiɖi ɖe anyime la, nyɔnuvi fewuiviwo fe fufofo aɖe, siwo nye Katolikotɔwo fe fufofo aɖe si ŋkɔe nye Hijas de María (Maria fe Vinyɔnuviwo) me tɔwo nɔ afima. Wonɔ nu xlɔ̃m nutoa me tɔwo tso mía ŋu. Nya aɖeke meli míagblɔ woase o, eye mekpɔe be ele be míadzo enumake ne menye nenema o la, kpovitɔwo ava lé mí. Eyata míesi dzo—kaba!
Spain nɔnɔ le fe mawo me nye dzidzɔ ale gbegbe. Míenɔ agbagba dzem be míade dzi fo na nɔviŋutsu kple nɔvinyɔnu veviedonula siwo nɔ afima, kpakple mɔɖela veviwo. Womevɔ̃na be woate ŋu ade yewo gaxɔ me o, eye wonɔ te ɖe agbemenuhiahiãwo fe anyimanɔmanɔ nu zi geɖe kple susu be yewoaɖe gbefã Mawu Fiaɖufe ŋuti nyanyuia eye yewoaɖo hamewo ahatu wo ɖo.
Le ɣeyiɣi sia me la, nya vɔ̃ aɖe hã va tu mí. Hazel ɖe nyaa me ale: “Le fe 1964 me la, danye, si nye Ðasefo wɔnutefe, la ku. Nya sesẽe wònye tu mí be wòbu ɖe mí dze mamlɛ aɖeke maɖomaɖo kplii. Dutanyanyuigbɔgblɔdɔ me vɔsa aɖewoe nye sia si me ame bubu geɖe hã to.”
Ablɔɖe Mlɔeba
Le mía yometiti fe geɖe megbe la, Franco-dziɖuɖu da asi ɖe míafe dɔa dzi le senu mlɔeba le July fe 1970 me. Fiaɖufe Akpatawo siwo woʋu azɔ do dzidzɔ na mía kple Hazel ale gbegbe, woʋu gbãtɔ le Madrid eye evelia le Lesseps, Barcelona. Zi geɖe la woŋlɔa wo ŋu dzesiwo wololona eye akaɖiwo nɔa dzesiawo me. Míedi be amewo nanya be woda asi ɖe mía dzi le senu eye míexɔ anyinɔ! Le ɣeyiɣi ma me, si nye fe 1972 me la, Ðasefo siwo ade 17,000 kloe ye nɔ Spain.
Ɣemaɣi lɔfoe mese nya nyui dedzifoname aɖe tso England. Fofonye va srã mí kpɔ le Spain le fe 1969 me. Alesi Spain Ðasefowo wɔ nu ɖe eŋui wɔ dɔ ɖe edzi ale gbegbe be wòte Biblia sɔsrɔ̃ esime wòtrɔ yi England. Eye le fe 1971 me la, mese be Papa xɔ nyɔnyrɔ! Enye nusi wɔ dɔ ɖe ame dzi ale gbegbe esime míeɖi tsa yi afe eye esi wòzu nɔvinyeŋutsu Kristotɔ ta la, eyae do gbe ɖa míeɖu nu. Ƒe 20 kple edzivɔ sɔŋ ye melala ŋkeke ma fe vava. Nɔvinyeŋutsu Bob kple srɔ̃a Iris, va zu Ðasefowo le fe 1958 me. Wo viŋutsu, Phillip kple srɔ̃a Jean, le nutome sue dɔ wɔm le Spain fifia. Edzɔa dzi na mí ale gbegbe be wole subɔsubɔm le dukɔ nyui ma me.
Nu Wɔnuku si Míekpɔ Nyitsɔ Laa
Le February 1980 me la, Dziɖuha la me tɔ aɖe va srã mí kpɔ le Spain abe alɔdzewo dzikpɔla ene. Ewɔ nuku nam esime wògblɔ nam be yedi be yeazɔ kplim le gbeadzi. Nyemenya kura be ŋku lém wònɔ ɖe ŋunye o! Emegbe le September me la, wokpe mí be míaʋu ava xexeame fe dɔwɔfegã le Brooklyn, New York! Ewɔ nuku na mí ale gbegbe. Togbɔ be dzodzo le mía nɔvi Spaintɔwo gbɔ te ɖe mía dzi hã la, míexɔ amekpekpea. Va ɖo ɣemaɣi la, Ðasefo 48,000 ye nɔ afima!
Esi míenɔ dzodzom la, nɔviŋutsu aɖe tsɔ kotokumegafoɖokui aɖe kem. Eŋlɔ mawunyakpukpui eve ɖe edzi—“Lucas 16:10; Lucas 17:10.” Egblɔ be mɔfiame kpukpuiwoe wonye nam. Luka 16:10 te gbe ɖe edzi be míawɔ nutefe le nu suetɔwo me, eye Luka 17:10 gblɔ be “dɔla madzemadzewo míenye” eyata susu aɖeke meli si ta míafo adegbe o. Mekpɔe dze sii ɣesiaɣi be nuka kee míeɖawɔ le Yehowa fe subɔsubɔdɔa me o, mí Kristotɔ ɖeadzɔgbewo fe dɔ koe wònye míewɔ.
Nu Wɔnuku si Nye Lãmegbegblẽ
Le fe 1990 me la, dzidɔ te fuɖeɖe nam. Mlɔeba wova wɔ dɔ nam hede ga sue aɖe lãme nam si ana nye dzi ŋu ʋukawo me naʋu. Le lãmemasẽmasẽ fe ɣeyiɣi sesẽ sia me la, Hazel kpe ɖe ŋunye le mɔ geɖe nu, eyae kɔa akplo siwo le kpekpem si nyemate ŋu akɔ o. Emegbe le May 2000 me la, wode elektrikmɔ̃ aɖe si akpɔ ŋusẽ ɖe nye dzi fe tsotso dzi la lãme nam. Aleke gbegbe mɔ̃ sia na nɔnɔmea nyo wui enye si!
Le fe 50 siwo va yi me la, mía kple Hazel míekpɔe be Yehowa fe alɔ meto ɖe eme o eye be efe tameɖoɖowo vaa eme le efe ɣeyiɣi ɖoɖi dzi, ke menye le mía tɔ dzi o. (Yesaya 59:1; Xabakuk 2:3) Nu wɔnuku dodzidzɔname geɖe su mía si le agbe me, ʋɛ aɖewo siwo wɔ nublanui hã dzɔ ɖe mía dzi, gake Yehowa lé mí ɖe te le wo katã me. Le Yehowa fe amewo fe xexeame katã fe dɔwɔfegã afisia la, enye dzidzɔ na mí be mɔnukpɔkpɔ sua mía si gbesiagbe míedoa go Dziɖuha la me tɔwo. Mebiaa ɖokuinye ɣeaɖewoɣi be, ‘Nyatefee wònye be míele afisia?’ Enye amenuveve. (Korintotɔwo II, 12:9) Míeka ɖe edzi be Yehowa ayi edzi akpɔ mía ta tso Satana fe aɖaŋu vɔ̃wo me eye wòatɔ kpɔ ɖe mía ŋu be míate ŋu ava nɔ efe dziɖuɖu dzɔdzɔe si aɖu anyigbaa dzi la te gbeɖeka.—Efesotɔwo 6:11-18; Nyaɖeɖefia 21:1-4.
[Nɔnɔmetata si le axa 26]
Strangeways Gaxɔ, Manchester, si nye gaxɔ gbãtɔ si me menɔ
[Nɔnɔmetata si le axa 27]
Míafe Austin Seven ʋu si míezã le nutome sue dɔa me le England
[Nɔnɔmetata si le axa 28]
Takpekpe aɖe si míewɔ le adzame le Cercedilla, Madrid, Spain, le fe 1962 me
[Nɔnɔmetata si le axa 29]
Le kplɔ̃ si dzi míeɖoa agbalẽwo ɖo ne míele ɖase ɖim le Brooklyn la gbɔ
ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn